Sobuva (upė)
Sobuva – trumpas dešinysis Nemuno intakas, įteka į jį 267,7 km nuo jo žiočių, Prienų rajone. Ištakos Kašonių, Mediniškių kaimų apylinkėse, teka vakarų, šiaurės vakarų kryptimi, Pelekonių miške. Įteka į Nemuną tarp Jieznelės ir Viekšnios. Dalis Sobuvos upelio teka „po žeme“ – apie 230 metrų jos ilgio teka melioracijos pralaida po laukais. Ties Sobuvos žiotimis, kairiajame upelio krante, stūkso antrasis iš keturių Pelekonių piliakalnių, į pietvakarius nuo antrojo stūkso pirmasis, kiti du piliakalniai yra šiauriau. Upėvardis žinomas tik iš raštų, matyt kilęs nuo kaimo Sobuva pavadinimo.